અહીં એક વાતનો અવશ્ય ઉલ્લેખ કરવો જોઈએ કે આ ફિલ્મ રજનીકાતંના ભારતીય રાજકારણમાં એન્ટ્રીને ધ્યાનમાં રાખીને બનાવવામાં આવી છે. કાલા અહીં દલિત નેતા છે, એ કપડાં પહેરે છે (કાળાં ને ક્યારેક ભૂરાં), એ હિંદુ-મુસ્લિમ ભાઈ-ભાઈની સુફિયાણી વાત કરે છે, ધારાવીને તોડી પાડવાનો ખતરનાક ઈરાદો રાખનાર બિલ્ડરનું નામ છેઃ મનુ રિયારિલિટી. ધોળા બાસ્તા જેવા કપડાં પહેરનાર હરિદાદા (નાના પાટેકર)ના રાજકીય પક્ષનું નામ છેઃ નવભારત નૅશનલ પાર્ટી. અમુક સીનમાં સ્વચ્છ ભારતનાં હૉર્ડિંગ કે ક્યાંક બૅકગ્રાઉન્ડમાં બાબાસાહેબ આંબેડકરની ઝલક, વગેરે.